בניאס (סוריה)

בניאס (בערבית: بانياس, בתעתיק מדויק: באניאס; בעבר בלניה או בלנאה) היא עיר השוכנת למרגלות מבצר מרגט בצפון־מערב סוריה, 55 ק"מ מדרום ללטקיה וכ־35 ק"מ מצפון לטרטוס. בעבר העיר הייתה מפורסמת בפרדסים שלה ובייצוא העץ, כיום ידועה העיר בבית זיקוק לנפט הפועל מצפון לה, שהוא אחד הגדולים בסוריה, ובתחנת כוח. על הגבעות סביב העיר עדיין קיימים פרדסי הדרים.

 היסטוריה 

בתקופה הפניקית העיר הייתה עיר נמל חשובה, אותה כינו היוונים והרומאים בשם בלניה (Balanaea או Balanea).סטראבון, גאוגרפיקה, 16.2.12 (ראו במקור היווני ובתרגום לאנגלית) העיר בלניאה הייתה כפופה לארוד.סטראבון, גאוגרפיקה, 16.2.12 (ראו במקור היווני ובתרגום לאנגלית)

בישוף העיר בניאס השתתף בוועידת ניקיאה בשנת 325.

ב־7 במאי 2011, בעת מלחמת האזרחים בסוריה, הטיל הצבא הסורי מצור על העיר שנמשך כשבוע ימים, במהלכו נהרגו כ־10 מתושבי העיר וכ־400 תושבים נפצעו.

הרמב"ם זיהה את ההרים הסמוכים לעיר עם האתר המקראי הֹר ההר שמופיע בתורה כגבול הצפון מערבי של ארץ ישראל.

קישורים חיצוניים




הערות שוליים

קטגוריה:סוריה: ערי נמל
קטגוריה:פיניקים: מושבות
קטגוריה:ערי חוף